# Lutxo Egia

Lutxo Egia Del Rio (Santander, 1969ko abuztuaren 12a) Bizkaiko idazlea eta kulturgilea da. Bilboko Santutxu auzoan bizi da txikitatik eta gazte zela euskaldundu zen. Idaztean, eleberriak, narrazio laburragoak eta poemak tartekatzen ditu. Deustuko Unibertsitatean Soziologian eta Zientzia Politikoetan lizentziatua. Deia-n, Administrazioa Euskaraz-en, Euskaldunon Egunkaria-n eta Berria-n kolaboratu izan du. Nontzeberri webgunea ere sortu zuen.
Euskaraldia egitasmoak hein handi batean haren Transitoak performancetik hartu zuen inspirazioa.
Adabaki Ekoizpenak zine-ekoiztetxean ere aritu da azken urteetan. Gaur egun Bira kulturgunea koordinatzen du.

## Idazlea

Paperezko hegazkinak (2002), Ezker hanka falta zuen (2005), Zubigilea (2007) eta Metamorfosis en el noveno asalto (2012) nobelak argitaratu ditu, bai eta Txakur ingelesak (2012) ipuin-bilduma ere. Haur literaturan eta saiakeran ere baditu testu ugari. Bere lehen antzezlan bat argitaratu zuen 2024an: Guardasol gorria.

### Poesia

* Sei poema solte (1996, Maiatz)
* Kalezuloko animalien itzalak (1999, Pamiela)

### Eleberriak

* Paperezko hegazkinak (2002, Susa)
* Ezker hanka falta zuen (2005, Susa)
* Zubigilea (2007, Susa)
* Metamorfosis en el noveno asalto (2012, Consonni)

### Narrazioak

* Lo del amor es un cuento (2004, Opera Prima - Askoren artean)
* Txakur ingelesak (2011, Susa)

### Kronika

* Kukutza: Ellos por dinero, nosotras por placer (2012, Txalaparta – Kukutzako kideekin batera)

### Saiakera

* Hiri hori da hiri hau (2017, Zaldiharri)

### Haur-literatura

* Atzeraka nabil (2010, Elkar)

## Kultur eragilea

Hamaika Telebista sortzeko lantaldean jardun zuen, Ibaizabal-Mendebalde Kultur Elkartearen kide gisan. Juan Carlos Etxegoien 'Xamar'rek idatzitako Euskara Jendea dokumental-seriearen gidoilaria ere izan zen.
2014ko irailetik, Durangoko Azokako Ahotsenea gunearen arduraduna da. Gune hori sortzaileei zuzendua da.
2015eko ekainaren 11n hasita, Bi-lingual: Transitoak performancea egin zuen, Bilbon, hilabetez. 31 egun eman zituen Bizkaiko hiriburuan hizkuntza hegemonikoa, gaztelania, galdu izan balitz bezala. Esperientziaren berri jaso zuen izen bereko blogean. Oihartzun handiko lana izan zen, euskal komunikabide eta euskara taldeetan batik bat. Egiaren lana erreferentzia hartuta, taldekako antzeko esperientzia abiatu zen Donostiako Egia auzoan, 2016 hasieran, zortzi astez. Transitoak performanceak identitateak zituen abiapuntu.
2016ko Identitarteak antzezlanean ere (Café Bar Bilbao Teatro Laburreko Saria,) identitateak aztertu zituen.
2017an, Transitoak II: Haren da Nire. Noiz utzi zenion zeure bizitza bizitzeari? performancea jarri zuen martxan, kanpo-faktoreek gure identitateetan nola eragiten duten ikertzeko.

## Erreferentziak

* 1 2 Egia, Lutxio. (2024). «Susa literatura - Guardasol gorria» susa-literatura.eus (Noiz kontsultatua: 2024-12-16).
* 1 2 Retolaza, Iratxe. (2002-05-01). «Lutxio Egiaren 'Paperezko hegazkinak' airean dra» Berton (Begoña) 44.
* 1 2 Azurmendi, Nerea.. «Posible al da zortzi astez euskaraz bizitzea?» El Diario Vasco.
* 1 2 Larrañaga, Julene. (2015-06-28). «Lutxo Egia: “Atzerritartzat hartu naute nire hirian”» Deia (Noiz kontsultatua: 2017-11-03).
* 1 2 (Gaztelaniaz) «Bi-lingual: Un mes sin hablar castellano» (irrati-elkarrizketa) Radio Euskadi - Boulevard 2015-06-15 (Noiz kontsultatua: 2017-11-03).
* ↑ Egia, Lutxo. (2024). «Susa literatura - Guardasol gorria» susa-literatura.eus (Noiz kontsultatua: 2024-12-16).
* ↑ (Gaztelaniaz) Preciado, Beatriz. «Metamorfosis en el noveno asalto» www.consonni.org (Noiz kontsultatua: 2017-11-03).
* ↑ (Gaztelaniaz) «Lo del amor es un cuento. Volumen I» Opera Prima - Edición Personal (Noiz kontsultatua: 2017-11-03).
* ↑ (Gaztelaniaz) Iturregi, Txomin. «El amor es un cuento» (pdf) Bilbao (Noiz kontsultatua: 2017-11-03).
* ↑ (Gaztelaniaz) «Lutxo Egia y Mikel Inun protagonizan 'Hiri hori da hiri hau'» (irrati-elkarrizketa) Radio Euskadi - Graffiti 2017-03-15 (Noiz kontsultatua: 2017-11-03).
* ↑ «Meatzaleak: Hiri hori da hiri hau» Azkuna Zentroa (Noiz kontsultatua: 2017-11-03).
* ↑ «"Hiri hori da hiri hau", Lutxo Egiaren eta Inunen performancea» Kulturklik (Noiz kontsultatua: 2017-11-03).
* ↑ «Atzeraka nabil» Elkar (Noiz kontsultatua: 2017-11-03).
* ↑ «'Euskara Jendea: gure hizkuntzaren historia', dokumental-sorta, ETB1en» eitb.eus 2013-10-30 (Noiz kontsultatua: 2017-11-03).
* ↑ Garcia, Adrian. (2013-10-30). «'Euskara Jendea' dokumental sortaren lehen atala, gaur ETB1ean» Berria (Noiz kontsultatua: 2017-11-03).
* ↑ Hilario, Alvaro. (2013-05-06). «‘Euskara jendea’, gure hizkuntzaren historia ezagutzeko dokumental sorta erakargarria» naiz.eus (Noiz kontsultatua: 2017-11-03).
* ↑ «Lutxo Egia: "Gure hizkuntzaren historia hiztunona, euskara jendearena da"» (elkarrizketa) Alea 2013-10-08 (Noiz kontsultatua: 2017-11-03).
* ↑ Astiz, Iñigo. (2014-09-10). «Ahotseneak jada ez du zertan jende bila aritu» Berria (Noiz kontsultatua: 2017-11-03).
* ↑ «Lutxo Egia izango da Ahotsenea guneko koordinatzaile berria» Gara 2014-09-11 (Noiz kontsultatua: 2017-11-03).
* ↑ «Lutxo Egia, koordinatzailea: Aurten bi karpa jarriko ditu Ahotseneak» (irrati-elkarrizketa) Euskadi Irratia - Amarauna 2014-11-09 (Noiz kontsultatua: 2017-11-03).
* ↑ Perez, Ander. (2016-12-04). «Landakoko orbitan biraka» Berria (Noiz kontsultatua: 2017-11-03).
* 1 2 «Lutxo Egiarekin solasean» uberan.eus 2017-09-22 (Noiz kontsultatua: 2017-11-03).
* ↑ Larrabe Arnaiz, Ainhoa. (2017-01-28). «Lutxo Egiak irabazi du Cafe Bar Bilbao antzerki gidoi laburren saria» Berria (Noiz kontsultatua: 2017-11-03).
* ↑ ««Café Bar Bilbao» Antzerki Laburreko XIV. Gidoi Lehiaketa» Café Bar Bilbao (Noiz kontsultatua: 2017-11-03).
* ↑ «Lutxo Egiaren "Transitoak II" performancean barrena. Noiz utzi genion gure bizitza bizitzeari?» (irrati-elkarrizketa) Bilbo-Hiria Irratia 2017-09-28 (Noiz kontsultatua: 2017-11-03).

## Ikus, gainera

* Bilboko idazleen zerrenda

## Kanpo estekak

* Literaturaren Zubitegia
* Lutxo Egia Auñamendi Entziklopedian
* Bi-lingual: Transitoak performancearen bitakora-kaiera
* Datuak: Q12262741